รายงานคณะกรรมการตรวจสอบ

คณะกรรมการตรวจสอบของ บริษัท มติชน จำกัด (มหาชน) ได้รับแต่งตั้งโดยคณะกรรมการบริษัท
ประกอบด้วยกรรมการอิสระ 3 ท่าน
ซึ่งมีคุณสมบัติครบถ้วนตามประกาศสำนักงานคณะกรรมการกำกับหลักทรัพย์และตลาดหลักทรัพย์ โดยมี
นายไพฑูรย์ เนติโพธิ์ เป็นประธานคณะกรรมการตรวจสอบ นายไทย สุพานิชวรภาชน์ และ
นายสมชาติ ดลยานุเคราะห์ เป็นกรรมการตรวจสอบ และ มีนางสาวแสงสุรีย์ อินทเดช
เป็นเลขานุการคณะกรรมการตรวจสอบ

คณะกรรมการตรวจสอบได้ปฏิบัติตามหน้าที่และความรับผิดชอบที่ได้รับมอบหมาย
ซึ่งสอดคล้องกับประกาศของตลาดหลักทรัพย์แห่งประเทศไทย โดยในรอบปีบัญชี 2562
ได้จัดให้มีการประชุมคณะกรรมการตรวจสอบจำนวน 4 ครั้ง
โดยกรรมการตรวจสอบทุกท่านเข้าร่วมประชุมครบถ้วนทุกครั้ง และเป็นการร่วมประชุมกับผู้บริหาร
ผู้สอบบัญชี และผู้ตรวจสอบภายในตามความเหมาะสม ซึ่งสรุปสาระสำคัญได้ดังนี้

1. สอบทานงบการเงินรายไตรมาสและงบการเงิน ประจำปี 2562
โดยได้ร่วมประชุมเพื่อสอบถามและรับฟังคำชี้แจงจากผู้สอบบัญชีและผู้อำนวยการฝ่ายบัญชีและการเงิน
ในเรื่องความถูกต้องครบถ้วนของงบการเงินและความเพียงพอในการเปิดเผยข้อมูล
รวมถึงรับทราบข้อสังเกตและข้อเสนอแนะของผู้สอบบัญชี ประจำปี 2562
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
งบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2. สอบทานระบบการควบคุมภายใน
เพื่อประเมินความเหมาะสมและประสิทธิผลของระบบการควบคุมภายใน
อันจะช่วยส่งเสริมให้การดำเนินงานบรรลุตามเป้าหมายที่กำหนดไว้
โดยพิจารณาจากรายงานการตรวจสอบภายใน ประจำปี 2562 ตามแผนงานที่ได้รับอนุมัติ
ซึ่งครอบคลุมระบบงานที่สำคัญของบริษัทฯ ทั้งนี้ไม่พบจุดอ่อนหรือข้อบกพร่องที่เป็นสาระสำคัญ

3. สอบทานการตรวจสอบภายใน เพื่อประเมินความมีประสิทธิผลของหน่วยงานตรวจสอบภายใน
โดยได้พิจารณาภารกิจ ขอบเขตการปฏิบัติงาน หน้าที่ และความรับผิดชอบ ความเป็นอิสระ
อัตรากำลัง และงบประมาณของหน่วยงานตรวจสอบภายในรวมทั้งได้พิจารณาทบทวนกฎบัตร
งานตรวจสอบภายในให้เหมาะสมทันสมัย
และสอดคล้องกับคู่มือแนวทางการตรวจสอบภายในของตลาดหลักทรัพย์แห่งประเทศไทย
และได้อนุมัติแผนการตรวจสอบประจำปีของฝ่ายตรวจสอบภายใน
รวมถึงแผนการฝึกอบรมกรรมการตรวจสอบและบุคลากรตรวจสอบ
ซึ่งคณะกรรมการตรวจสอบมีความเห็นว่า บริษัทมีระบบการตรวจสอบภายในที่เพียงพอ
เหมาะสมและมีประสิทธิผล
รวมทั้งมีการพัฒนาคุณภาพการตรวจสอบทั้งในด้านบุคลากรและการปฏิบัติงานตรวจสอบให้เป็นไปตามมาตรฐานสากลอย่างต่อเนื่อง

4. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธุรกิจของบริษัท
รวมถึงการปฏิบัติตามข้อกำหนดของบริษัทและข้อผูกพันที่บริษัทมีไว้กับบุคคลภายนอก
ซึ่งคณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
และข้อผูกพันที่บริษัทมีไว้กับบุคคลภายนอก

-2-

5. สอบทานและให้ความเห็นต่อรายการที่เกี่ยวโยงกัน หรือรายการที่อาจมีความขัดแย้งทางผล

ประโยชน์ รวมถึงการเปิดเผยข้อมูลของรายการดังกล่าว
ตามข้อกำหนดของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
คณะกรรมการตรวจสอบมีความเห็นสอดคล้องกับผู้สอบบัญชี
รวมทั้งมีความเห็นว่ารายการที่มีสาระสำคัญได้รับการเปิดเผยและแสดงรายการในงบการเงินและหมายเหตุประกอบงบการเงินแล้วอย่างถูกต้องและครบถ้วน

6. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี
เพื่อนำเสนอต่อคณะกรรมการบริษัท ให้ขออนุมัติจากที่ประชุมสามัญผู้ถือหุ้น
ซึ่งคณะกรรมการตรวจสอบได้พิจารณาผลการปฏิบัติงาน ความเป็นอิสระ
และความเหมาะสมของค่าตอบแทนแล้ว เห็นควรเสนอแต่งตั้ง นางสาวประภาศรี ลีลาสุภา
เลขที่ใบอนุญาต 4664 หรือ นายนริศ เสาวลักษณ์สกุล เลขที่ใบอนุญาต 5369 จาก บริษัท
สำนักงาน เอ เอ็ม ซี จำกัด เป็นผู้สอบบัญชีของบริษัทในปี 2563
โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

- ผู้สอบบัญชีไม่มีความสัมพันธ์ใด ๆ กับบริษัทและบริษัทย่อย

- ผู้สอบบัญชีสำนักงานดังกล่าว มีความรู้ ความสามารถ ประสบการณ์
รวมทั้งเข้าใจในธุรกิจเของบริษัทเป็นอย่างดี สามารถแนะนำให้ข้อเสนอแนะ
ที่เป็นประโยชน์แก่บริษัทได้

- ค่าตอบแทนที่เสนอมาเป็นอัตราที่เหมาะสม

โดยสรุปในภาพรวมแล้ว
คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทและมีความเห็นว่าบริษัทมีการรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายใน การตรวจสอบภายในที่เหมาะสมและมีประสิทธิผล มีการปฏิบัติตามกฎหมาย
ข้อกำหนดและข้อผูกพันต่าง ๆ
มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ
โปร่งใส และเชื่อถือได้
รวมทั้งมีการพัฒนาปรับปรุงระบบการปฏิบัติงานให้มีคุณภาพดีขึ้นและเหมาะสมกับสภาพแวดล้อมทางธุรกิจอย่างต่อเนื่อง

นายไพฑูรย์ เนติโพธิ์

ประธานคณะกรรมการตรวจสอบ